text: ”Flogfelag”, ið fevnir um allan heim, vitjar Føroyar
text: #000002
text: Í døgunum 23.-27. januar vitja tveir leiðarar frá donsku deildini av altjóða missións- og neyðhjálparfelagsskapinum MAF (Mission Aviation Fellowship) í Føroyum. Endamálið er at hitta føroyingar og bjóða til samstarv.
text: #000003
text: Gestirnir eru Peter Hedelund, aðalskrivari, og Helmer Olsen, kunningarflogskipari. Við frásøgnum og filmi ætla teir at geva fólki innlit í ein heim við flogførum og flogskiparum, sum “flúgva vón til fólk og fólk hagar, sum vón er”, verður sagt í tíðindaskrivi.
text: #000004
text: Tað vóru nakrir kristnir Royal Air Force-flogskiparar, sum stóðu og hugt hvør at øðrum og teimum oyðileggingum, sum flogførini høvdu elvt til seinastu árini. Saman kannaðu teir møguleikan at brúka royndir sínar í tænastu fyri friðin. Hugsa tær, um flogførini ikki einans oyðiløgdu, men kundu koma við grøðing og heilsubót til støð, har eingin annar kundi náa?
text: #000008
text: Teir ensku flogskipararnir tveittu seg út í eina verkætlan, sum teir nevndu Mission Aviation Fellowship (MAF). Ein verkætlan sum nú 75 ár seinni er til staðar um allan heimin.
text: #000009
text: Við flogfari røkkur hjálp út til heimsins mest avbyrgdu øki
text: #000010
text: Fjórða hvønn minutt lendir ella fer eitt av teimum 131 flogførunum hjá MAF á flog onkustaðni í heiminum. Flogførini hava støð í 26 londum, og meira enn 2.000 hjálparfelagsskapir, staðbundnar kirkjur, sjúkrahús og missiónsfeløg brúka flogflutningin fyri at røkka fólkum, sum búgva í avbyrgdum samfeløgum.
text: #000012
text: MAF stendur fyri Mission Aviation FellowshipEin altjóða tvørkirkjuligur missiónsfelagsskapur við deildum um allan heimKristnir flogskiparar hjá Royal Air Force í Englandi fóru undir virksemið í 1945Hevur 131 flogfør í 26 verkætlanarlondumUm heimin hevur MAF 1.200 starvsfólk, harav meira enn helvtin eru staðbundin starvsfólk og umleið 200 eru virknir flogskipararMAF vitjar Føroyar 23.-27. januar 2020Til ber at lesa meira um MAF á 
text: #000018
text: Niðanfyri er filmsbrot frá eini læknavitjan á Madagaskar:
text: #000019